proxectonos/corpus_dominio_legal_administrativo_tmp huggingface dataset:
16/02/2018 | Administración LocalMunicipal
Rianxo
Tesourería - Recadación
Calendario fiscal 2018

Calendario fiscal 2018 Por Decreto da Alcaldía de 2 de febreiro de 2018 aprobouse o calendario fiscal para o exercizo 2018. PRIMEIRO.–Aprobar o seguinte calendario fiscal para o ano 2018: SEGUNDO.–Aproba-las seguintes datas de cargo para os recibos domiciliados: TERCEIRO LUGAR DE PAGAMENTO  Entidades colaboradoras: ABANCA, CAIXABANK, BANCO PASTOR, SANTANDER. Os conntribuíntes deberán dispoñer previamente dos documentos de ingreso necesarios. As entidades colaboradoras non poderán establecer limitacións respecto aos días e horas para efectua-lo pago, debendo aceptalos, durante o período voluntario de ingreso indicado, e dentro das horas de caixa.  A través da Banca electrónica e en caxeiro automático, nas entidades colaboradoras anteriores que o permitan. FORMA DE PAGAMENTO Dacordo co disposto no artigo 60.1 da LXT o pago da débeda tributaria efectuárase en efectivo. Tamén poderá empregarse como medio de pago a tarxeta de débito ou de crédito. EXPOSICIÓN PÚBLICA DOS PADRÓNS Aos efectos de posibles alegacións, os padróns publicaranse no BOP con anterioridade á data de inicio do período voluntario de ingreso. RECURSOS: Contra as liquidacións incorporadas ao padrón, poderá formularse recurso de reposición, previo ao recurso contencioso administrativo, perante o alcalde, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, do 5 de marzo. ADVERTENCIA: Segundo dispón o artigo 24.2. b) do Regulamento Xeral de Recadación, transcorrido o período voluntario de pagamento, iniciarase o período executivo, que determinará a esixencia do recargo de constrinximento, nos termos dos artigos 26 e 28 da Lei Xeral tributaria, xuros de mora e, no seu caso, as custas que se produzan. POSIBILIDADE DE MODIFICACIÓN: No caso de que por razóns de diversa índole alleas ao Concello non se puideran poñer ao cobro os padróns fiscais nas datas mencionadas, o Concello de Rianxo resérvase a facultade de modificar o calendario aprobado cando, eses motivos, debidamente xustificados polos departamentos responsables, impidan a xestión dos tributos nas datas indicadas, informando aos cidadáns de tal circunstancia con suficiente antelación Rianxo, 12 de febreiro de 2018. O alcalde Adolfo Muiños Sánchez
16/02/2018 | Administración LocalMunicipal
Teo
Anuncio de licitación

ANUNCIO DE LICITACIÓN Por resolución da alcaldía de 09/02/2018 aprobouse o expediente de contratación, mediante procedemento aberto, con varios criterios de valoración, para o subministro de “DESBROZADORA PARA MANTEMENTO MEDIOAMBIENTAL DO CONCELLO DE TEO, de acordo coas seguintes características: Entidade adxudicadora  Organismo: Concello de Teo  Dependencia que tramita o expediente: Secretaría Xeral  Número de expediente: SB-1/2018 Obxecto do contrato: subministración de “desbrozadora para mantemento medioambiental” Código CPV: 16820000-9. Prazo de entrega: 2 meses desde o seguinte á formalización do contrato. Tramitación, procedemento e forma de adxudicación: tramitación ordinaria, procedemento aberto con varios criterios de adxudicación. Orzamento: 51.183,00 (42.300,00 € + 8.883,00 € de IVE). Clasificación e solvencia: ver cláusula 9 do prego de cláusulas administrativas. Garantías: definitiva do 5% do importe de adxudicación. Obtención de documentación: Concello de Teo, teléfono 981815700, páxina web www.teo. gal Presentación de ofertas: Rexistro do Concello de Teo e lugares previstos no artigo 16.4 da Lei 39/15. Oficina de Correos: comunicación do envío, por medio de oficina de correos, ao n.º de fax do Concello: 981809401, ou ben á dirección de correo electrónico: secretaria@teo. gal Prazo de presentación de ofertas: 15 días naturais desde o seguinte á última publicación, no BOP ou no DOG. Documentación a presentar: ver cláusula 9 do prego de cláusulas administrativas. Criterios de valoración: a) Oferta económica: ata un máximo de 30 puntos. b) Incremento do período mínimo de garantía: ata un máximo de 20 puntos. Información adicional: secretaria@teo. gal Teo, 12 de febreiro de 2018. O alcalde accidental X. Ignacio Iglesias Villar
16/02/2018 | Administración LocalMunicipal
Narón
Intervención
Edicto de corrección de erros no padrón fiscal das taxas polos servizos prestados polo Servizo Sociocomunitario do mes de novembro de 2017

EDICTO A Xunta de Goberno Local, en sesión ordinaria que tivo lugar o día 08/02/2018, adoptou entre outros, o acordo de aprobar a subsanación dun erro no punto primeiro do acordo desta Xunta de Goberno Local de data 25/01/2018, quedando a súa redacción da seguinte maneira: Aprobar o padrón fiscal correspondente á taxa por servizos prestados polo Servizo Sociocomunitario, do mes de no-vembro de 2017, que comeza por Carmen Nerea Ayrir Nenkova, Carina Alejandra Atanasiu Tayyab e remata por Vasile Constantin Bernard Taberna, Purificación, cun total de 553 contribuíntes e por importe de 4.506,95 €. Narón, 12 de febreiro de 2018. A alcaldesa-presidenta Marián Ferreiro Díaz
16/02/2018 | Administración LocalMunicipal
A Capela
Padrón de contribuíntes do servizo de axuda no fogar e o período de pagamento en voluntaria. Mes de xaneiro 2018

ANUNCIO Por resolución da alcaldía n.º 36/2018, do día 12 de febreiro, aprobouse o padrón de contribuíntes correspondente ao mes de xaneiro do exercicio 2018 da taxa de prestación do Servizo de Axuda no Fogar (Dependencia e libre concorrencia) e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 12 de febreiro de 2018. O alcalde, Manuel Meizoso López
16/02/2018 | Administración LocalMunicipal
A Capela
Padrón de contribuíntes mes de xaneiro de 2018. Prestación do servizo de ensino na Escola Municipal de Música e o período de pagamento en voluntaria

ANUNCIO Por resolución desta alcaldía número 37/2018, do día 12 de febreiro, aprobouse o padrón de contribuíntes correspondente ao mes de xaneiro do exercicio 2018 da taxa pola prestación do servizo de ensino na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 12 de febreiro de 2018. O alcalde Manuel Meizoso López
16/02/2018 | Administración LocalMunicipal
Laxe
Exposición pública padróns taxas 2018

Esta alcaldía mediante decreto da alcaldía nº 94/2018 do 6 de febreiro de 2018 aprobou os padróns seguintes: -Padrón de contribuíntes suxetos á Taxa pola prestación do servizo de recollida de residuos sólidos urbanos correspondente ao exercicio de 2018 -Padrón de contribuíntes suxetos á Taxa de sumidoiros correspondente ao exercicio de 2018 -Padrón de contribuíntes suxetos á Taxa pola entrada de vehículos ao través de beirarrúas e terreos de uso público e reserva de aparcamento para uso exclusivo de carga e descarga, correspondente ao exercicio de 2018 Os citados padróns quedarán expostos ao público durante o prazo dun mes neste concello, onde poderán ser examinados polos interesados. O presente anuncio ten carácter de notificación colectiva ao amparo do previsto no artigo 102.3 da Lei 58/2003, de 17 de setembro, xeral tributaria. Contra as liquidacións que conteñen os padróns fiscais, os interesados poderán formular ante o mesmo órgano que os aprobou o recurso de reposición regulado no artigo 14.2 do Texto refundido da lei reguladora das facendas locais, aprobado polo Real Decreto lexislativo 2/2004, de 5 de marzo. Contra a resolución recaída no recurso de reposición poderán interpoñer, ante o Xulgado do Contencioso-Administrativo competente, recurso contencioso- administrativo no PRAZO DE DOUS MESES, contados dende o día seguinte á notificación de dita resolución. Se non recaese resolución expresa no PRAZO DUN MES, a contar dende o día seguinte ao da presentación do recurso de reposición, en virtude do previsto no mencionado artigo 14.2 do Texto refundido da lei reguladora das facendas locais, se entenderá desestimado, cos efectos xurídicos establecidos no artigo 25 da Lei 39/2015, de 1 de outubro, do Procedemento Administrativo Común das Administracións Públicas. Tamén poderán utilizar e exercitar calquera outro recurso que estimen pertinente. De non producirse reclamacións dentro do prazo establecido, os citados padróns consideraranse definitivamente aprobados. Laxe, 6 de febreiro de 2018 O alcalde José Manuel Mouzo Castiñeira
16/02/2018 | Administración LocalMunicipal
Sada
Alcaldía
Nomeamento de alcaldesa accidental

Esta Alcaldía ditou, o 9 de febreiro de 2018, resolución pola que, con motivo da ausencia do alcalde do Municipio, delega as funcións da Alcaldía na primeira Tenente de Alcalde, Dª Raquel Bolaño Fariñas, dende o 11 ao 14 de febreiro de 2018, ambos os dous incluídos, nos termos previstos no art.47 do Regulamento aprobado polo Real Decreto 2568/1986, de 28 de novembro. O que se publica segundo o disposto no art.44.2 do dito texto legal. Sada, 9 de febreiro de 2018 O alcalde, Asdo.: Óscar Benito Portela Fernández
16/02/2018 | Administración LocalMunicipal
Cambre
Anuncio de modificación de prego de cláusulas administrativas particulares e apertura de novo prazo de presentación de proposicións na contratación do servizo consistente na redacción do PXOM do Concello de Cambre, (exp.2017/C004/000007)

A Xunta de Goberno Local do Concello de Cambre, na súa sesión ordinaria do 6 de febreiro de 2018, adoptou o acordo de modificación do prego de cláusulas administrativas particulares aprobado pola Xunta de Goberno Local en data 28 de setembro de 2017, para a contratación mediante procedemento aberto (con multiplicidade de criterios de valoración e suxeito a regulación harmonizada), e con tramitación documentalmente simplificada, para adxudicar o servizo de redacción do Plan xeral de ordenación municipal do Concello de Cambre, co fin de suprimir a esixencia contida na cláusula 20 relativa a que o director/a do equipo deba acreditar ter coñecementos demostrados da realidade social e urbanística de Galicia, iso con base na Resolución núm.60/2018, do 26 de xaneiro, do Tribunal Administrativo Central de Recursos Contractuais. Como consecuencia do anterior, se modifican as cláusulas que a continuación se relacionan, nos puntos e apartados que igualmente se indica, co fin de suprimir as referencias a dita esixencia: - Cláusula 10.1. punto 3. Compromiso de adscrición de medios persoais, parágrafo segundo - Cláusula 10.2. Sobre B, denominado “REFERENCIAS TÉCNICAS”. No apartado B) Relación de persoal destinado á execución do contrato - Cláusula 15. Adxudicación do contrato. Letra D) punto 2. Solvencia técnica - Cláusula 20. Adscrición mínima necesaria de medios persoais e presenza no concello. - Anexo II. Compromiso de adscrición de medios persoais. Modifícase o punto 2º da declaración Así mesmo, acordouse manter o resto do clausulado do prego de cláusulas administrativas particulares na súa literalidade, e anunciar a apertura dun novo prazo de presentación de proposicións no DOUE, BOE, BOP e Plataforma de Contratos de Galicia (con publicación simultánea no Perfil de contratante do Concello de Cambre), así como un anuncio indicativo nun dos diarios de maior tiraxe da Comunidade Autónoma de Galicia. Con data do 7 de febreiro de 2018 enviouse ao DOUE o “ anuncio relativo á información adicional, información sobre procedementos incompletos ou rectificativos ”, e o texto do antedito anuncio, xunto co certificado do acordo adoptado pola Xunta de Goberno Local o 6/02/2018 e mailo prego de cláusulas administrativas particulares modificado fóron publicados na Plataforma de Contratos Públicos de Galicia e Perfil de Contratante do Concello de Cambre con data do 7 de febreiro de 2018. En consecuencia co anterior, anúnciase a apertura dun novo prazo de presentación de proposicións, ata o vindeiro día 19 de marzo de 2018. Cambre, 8 de febreiro de 2018 O Alcalde Oscar A. García Patiño
16/02/2018 | Administración LocalMunicipal
Valdoviño
Delegación especial en concelleiro

Delegación especial en concelleiro Pola Alcaldía do Concello de Valdoviño, no día 12 de febreiro de 2018, ditouse decreto rexistrado co número 4372018, do seguinte texto: “Recibida comunicación do Delegado Territorial da Xunta de Galicia na Coruña, na que indica que está previsto para o vindeiro mércores día 14 de febreiro de 2018 na Academía Galega de Seguridade Pública (Avda. da Cultura s/n, 36680, A Estrada, Pontevedra) a entrega de desfibriladores semiautomáticos externos DESA ás Agrupacións de Voluntarios de Protección Civil, Ges e Consorcios de Bombeiros, con diversos actos que se especifican na propia comunicación con desenvolvemento a partir das 10:00 horas do día mencionado; entre eles o da sinatura de convenios e entrega do materíal que deberá ser asinado polo Sr. Alcalde e en caso de ausencia polo membro da Corporación Municipal designado a tal efecto, De acordo co establecido no artigo 61.3 da Lei de Administración Local de Galicia e no artigo 43.3 e 43.5 relativos a delegacións de determinadas atribucións en concelleiros, Pola presente, RESOLVO: Primeiro.- Delegar as miñas funcións no concelleiro don ALEJANDRO ANTONIO GARCÍA SOUSA, para representar a este Concello de Valdoviño no acto antes mencionado, autorizándoo en consecuencia para a recollida do material e sinatura de convenio así como para os demáis trámites e accións que se precisen para tal fin. Segundo.- O presente acordo notificarase ao concelleiro interesado para o seu coñecemento e no seu caso aceptación, publicarase no Boletín Oficial da Provincia e dárase conta desta Resolución ao Pleno da Corporación na primeira sesión que éste celebre; sen perxuízo da súa efectividade dende o día seguinte ó da data da mesma (artigo 46.1 do ROFRXEL). En Valdoviño, a 12 de febreiro de 2018 O Alcalde Alberto González Fernández DECRETO ASINADO ELECTRÓNICAMENTE POLO SR. ALCALDE DE VALDOVIÑO”
16/02/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 9 de febreiro de 2018, da Xefatura Territorial da Coruña, que sinala data para o pagamento do prezo xusto por expropiación, no concello das Pontes (expediente IN407A 2015/198-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 3 de abril de 2018, a partir das 11:00 horas, para que o pagador da entidade beneficiaria Unión Fenosa Distribución, SA, proceda nas oficinas da casa consistorial do concello das Pontes, ao pagamento do prezo xusto e xuros, por expropiación e imposición de servidumes de paso da instalación eléctrica denominada Recuamento LMT, CTI, RBT Casilla do Bañal, no concello das Pontes, (expediente IN407A 2015/198-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 9 de febreiro de 2018 Isidoro Martínez Arca Xefe Territorial da Coruña
16/02/2018 | Administración LocalMunicipal
Rois
Contratación do servizo de axuda no fogar

1.— SERVIZO OBXECTO DE CONTRATO: Servizo de Axuda no Fogar.2.— ORZAMENTO: 229.252, 80 Euros (IVE INCLUÌDO) 3.— DURACIÓN DO CONTRATO: 2 anos 4.— CLASIFICACIÓN: Non se esixe.5.— PROCEDEMENTO DE ADXUDICACIÓN: Aberto.6.— DOCUMENTACIÓN: A documentación poderá consultarse na Secretaría do Concello e na páxina web: www.concelloderois.org. 7.— LUGAR DE PRESENTACIÓN DE OFERTAS: Rexistro Xeral do Concello de Rois dirixido ao órgano de contratación, de 8.30 a 15.00 horas (luns a venres). 8.— PRAZO DE PRESENTACIÓN DE OFERTAS: 15 días naturais a partires do seguinte ao da publicación no B. O. P e no Perfil do Contratante do Concello de Rois.9.— REQUISITOS PARA PARTICIPAR: Os establecidos na Cláusula 11 do Prego de Cláusulas Administrativas Particulares.10.— TAXAS DO CONTRATO: Sí. En Rois, 9 de Febreiro do 2018 O Alcalde, Ramón Tojo Lens.
16/02/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 9 de febreiro de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Ferrol (expediente IN407A 2015/169-1).

Acordo do 9 de febreiro de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Ferrol (expediente IN407A 2015/169-1). De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 22 de marzo de 2018, a partir das 12:00 horas, para que o pagador da entidade beneficiaria Unión Fenosa Distribución, SA, proceda nas oficinas da casa consistorial do concello de Ferrol, ao pagamento do prezo xusto e xuros, por expropiación e imposición de servidumes de paso da instalación eléctrica denominada Recuamento LMT SMR-712/SMR-713 rúa Instituto, no concello de Ferrol, (expediente IN407A 2015/169-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 31 de xaneiro de 2018 Isidoro Martínez Arca Xefe Territorial da Coruña
16/02/2018 | Administración LocalMunicipal
Mugardos
Modificación da delegación efectuada no concelleiro don José Robustiano López Iglesias para a recollida dunha embarcación pneumática, e efectuar delegación no citado concelleiro para a recollida dun desfibrilador o día 14 de febreiro de 2018

A Sra. Alcaldesa do Concello de Mugardos, con data 09.02.2018, dictou a Resolución que de seguido se transcribe: “RESOLUCION DA ALCALDIA Nº 171/2018.- Asunto: MODIFICACIÓN DA DELEGACIÓN EFECTUADA NO CONCELLEIRO D. JOSÉ ROBUSTIANO LÓPEZ IGLESIAS PARA A RECOLLIDA DUNHA EMBARCACIÓN PNEUMÁTICA, E EFECTUAR DELEGACIÓN NO CITADO CONCELLEIRO PARA A RECOLLIDA DUN DESFIBRILADOR SEMIAUTOMÁTICO EXTERNO DESA O DÍA 14 DE FEBREIRO DE 2018. Vista a comunicación remitida en data 06.02.2018 polo Xefe do Servizo de Protección Civil da Xunta de Galicia, na que comunica que por impedimentos da axenda a entrega de vehículos todo terreos pick-up e embarcacións pneumáticas prevista para o día 9 de febreiro pasa a realizarse ás 12.00 horas do día 12 de febreiro de 2018. E estando previsto, así mesmo, para o vindeiro mércores, 14 de febreiro do actual, o acto de entrega a este Concello, por parte da Axencia Galega de Emerxencias, de desfibriladores semiautomáticos externos DESA, acto que terá lugar na Academia Galega de Seguridade Pública, pola presente e de acordo co establecido no artigo 61.3 da Lei de administración local de Galicia, no artigo 43.3, 43.5 e 44 do Regulamento de organización, funcionamento e réxime xurídico das corporacións locais e no artigo 8 do Regulamento de Organización Municipal (ROM), RESOLVO: 1.- Modificar a delegación efectuada no concelleiro D. José Robustiano López Iglesias, mediante a Resolución da Alcaldía núm.144/2018, no sentido de conferir a mesma, á vista da comunicación remitida polo Gadiel Argente Arambalza da Xunta de Galicia anteriormente citada, para o día 12 de febreiro de 2018 en vez de para o día 9 de febreiro de 2018.2.- Delegar as miñas funcións no concelleiro D. José Robustiano López Iglesias, aos efectos de representar a este Concello no acto de entrega que terá lugar na Academia Galega de Seguridade Pública o día 14 de febreiro do actual, autorizándoo, en consecuencia, para a recollida do desfibrilador semiautomático externo DESA correspondente a este Concello, así como para a sinatura de cantos documentos se precisen para tal fin. Da presente resolución darase conta ó Pleno da Corporación na primeira sesión que éste celebre, notificarase persoalmente ao interesado para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa. Mugardos, 9 de febreiro de 2018. A ALCALDESA asdo. MARÍA DEL PILAR DÍAZ OTERO
16/02/2018 | Administración LocalMunicipal
Ribeira
Anuncio para a autorización de ocupación temporal de terreos de titularidade municipal para a instalacións de postos destinados a instalacións de tempada de verán (anos 2018, 2019, 2020 e 2021)

Organismo: Concello de Riveira. Dependencia que tramita o expediente: Oficina Municipal de Medio Ambiente. Adxudicación para ocupación temporal da superficie necesaria para a instalación de seis postos destinados a quioscos de hostalería non permanentes (con terraza) en terreos de titularidade municipal, fóra do Dominio Público Marítimo-Terrestre (en adiante D. P. M. T.): Os adxudicatarios deberán tramitar a correspondente autorización en servidume de protección do D. P. M. T. ante o Servizo de Urbanismo da Xefatura Territorial da Consellería de Medio Ambiente e Ordenación do Territorio, agás o adxudicatario do posto de Ameixida, localizado fóra da zona de servidume de protección do D. P. M. T. Prazo da autorización de ocupación: A autorización para ocupar os terreos de titularidade municipal será para a tempada de verán (do 1 de xuño ao 30 de setembro) dos anos 2018, 2019, 2020 e 2021. As instalacións deberán desmontarse e retirarse ao finalizar a tempada de verán de cada anualidade. O prezo/canon base de licitación é de 608,72 euros por tempada, calculado de acordo coa ordenanza fiscal municipal B.2.8, que poderá ser mellorado polos licitadores nas súas ofertas. Tramitación: Ordinaria. Procedemento: Aberto. Un único criterio de adxudicación: prezo. Importe total de 1.000 euros. Prazo de presentación: Dentro do prazo de QUINCE (15) DÍAS HÁBILES contados a partir do día seguinte ao de publicación do anuncio de licitación no Boletín Oficial da Provincia da Coruña. Lugar de presentación: Na Oficina de Atención Cidadá do Concello de Riveira, sito na Praza do Concello, s/n, Riveira. Documentación a presentar: A esixida na cláusula 6ª do Prego de condicións económico-administrativas aprobado para rexer a contratación. O lugar, data e hora na que se celebrará o acto da apertura das ofertas presentadas publicarase no Taboleiro de anuncios da Casa do Concello e na páxina web institucional do Concello de Riveira. Calcularase segundo o artigo 6, epígrafe 6 da Ordenanza Fiscal B.1.1, reguladora da taxa pola expedición de documentos administrativos. Os derivados da publicación dos anuncios de licitación serán por conta dos adxudicatarios. Dependencia: Oficina de Medio Ambiente do Concello de Riveira. Domicilio: Praza do Concello, s/n. Riveira (A Coruña). C. P. 15960 Teléfono: 981 83 54 17. Extensión 250. Fax: 981 87 16 10 Correo electrónico: medioambiente@riveira. com Web oficial do Concello de Riveira na Internet: www.riveira.es Data límite para a obtención de documentación e información: Ata o día de finalización do prazo para presentar as ofertas. Riveira, a 9 de febreiro de 2018. O alcalde, Asdo./ Manuel Ruiz Rivas.
27/02/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.60106. Peche de parcela. Concello de Abegondo

Magdalena Elizabeth Neu Stahl, solicita de Augas de Galicia por atoparse nas marxes do río Couto, a autorización de obras, no polígono 508, parcela 546, no lugar de Souto do Val, parroquia de Mabegondo (San Tirso), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.60106. As obras solicitadas consisten no peche de parcela mediante bloques de formigón de 1,50 m de altura, cun portalón de 4,50 de ancho e 1,80 de altura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de febreiro de 2018 O xefe do servizo territorial Néstor Rodríguez Arias
27/02/2018 | Administración LocalMunicipal
A Coruña
Instituto Municipal A Coruña Espectáculos
Espectáculo del Cirque du Soleil - “Ovo”

O Consello Reitor do IMCE, en sesión de 2 de febreiro de 2018, acordou, entre outros asuntos: “Autorizar o gasto e contratar, con Sweet Nocturna, SLNE, con CIF B-36998524, a realización do espectáculo do Cirque du Soleil “Ovo”, que terá lugar no Coliseum entre os días 20 e 30 de decembro, por un importe, en concepto de caché, de 121.000,00 €, con cargo á aplicación 334/227.98 do Presuposto do IMCE en vigor e segundo as condicións establecidas no contrato que se adxunta, que contempla o dereito a percibir polo IMCE dun 5,75 % da recaudación neta (unha vez descontados o IVE e os royalties) no tramo que se sitúe entre 1.250.000,00 € e 2.250.000,00 €, e un 8,75 % da recaudación neta (unha vez descontados o IVE e os royalties) no tramo a partires dos 2.250.001,00 €.” A Coruña, 19 de febreiro de 2018 O presidente, PD, O vicepresidente do IMCE José Manuel Sande García
27/02/2018 | Administración LocalMunicipal
Arteixo
Contratación, Bens e Patrimonio
Servizos técnicos de sala e outros para os espazos escénicos da Concellaría de Cultura do Concello de Arteixo

Comunícaselle a tódolos interesados no procedemento de contratación do “SERVIZOS TÉCNICOS DE SALA E OUTROS PARA OS ESPAZOS ESCÉNICOS DA CONCELLARÍA DE CULTURA DO CONCELLO DE ARTEIXO” que se procedeu a firma do contrato co adxudicatario sinalado no apartado cuarto do presente anuncio, o día 19 de febreiro de 2018 ás 10:30 horas na Secretaría Xeral do concello, sendo os datos de dita licitación os seguintes: a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2017/C001/000003 a) Descrición do obxecto: SERVIZOS TÉCNICOS DE SALA E OUTROS PARA OS ESPAZOS ESCÉNICOS DA CONCELLARÍA DE CULTURA DO CONCELLO DE ARTEIXO b) Lugar de execución: ARTEIXO c) Prazo de execución: Dúas anualidades (2+1+1) a) Contrato non suxeito a regulación harmonizada b) Tramitación: ordinaria c) Procedemento: aberto d) Forma: selección da oferta economicamente máis vantaxosa con diversos criterio de valoración. Aplicación dos criterios de adxudicación SISTEMAS ELECTRO-ACÚSTICOS ARTEIXO S. L. con CIF: num. B-15.603.905 21.996,59€ anuais Foi adxudicado o 08 de febreiro de 2018 por Decreto nº: 307/2018 do Concelleiro de Área de Obras e Servizos Municipais, competencia delegada en virtude do Decreto 1336/2015. Arteixo,19 de febreiro de 2018 Asdo.- José Ramón Amado de la Fuente Concelleiro de Obras e Servizos Municipais Por delegación, Decreto 1336/2015
27/02/2018 | Administración LocalMunicipal
Mugardos
Anuncio de licitación do servizo de almorzo e xantar de monitores/as coidadores/as do comedor escolar municipal para o CEIP Unión Mugardesa e Santiago Apóstolo, así como o servizo complementario de comedor do espazo infantil de xogo (EIX)

a) Organismo: Concello de Mugardos. b) Dependencia que tramita o expediente: Secretaría. a) Descrición do obxecto: “SERVIZO DE ALMORZO E XANTAR E DE MONITORES/AS COIDADORES/AS DO COMEDOR ESCOLAR MUNICIPAL PARA OS CEIP UNIÓN MUGARDESA E SANTIAGO APÓSTOLO DO CONCELLO DE MUGARDOS, ASÍ COMO O SERVIZO COMPLEMENTARIO DE COMEDOR DO ESPAZO INFANTIL DE XOGO (EIX)”. b) Lugar de execución: CEIP Unión Mugardesa e CEIP Santiago Apóstolo (Concello de Mugardos). c) Duración do contrato: Dende o 1 de xullo de 2018 ata o 30 de xuño de 2020, tal e como se indica na Cláusula III do Prego de prescipcións técnicas (Prorrogable ata un máximo de 1 ano). a) Tramitación: ordinaria b) Procedemento: aberto con varios criterios de adxudicación Curso 2018/2019: 67.553,92 €, IVE incluído Curso 2019/2020: 67.553,92 €, IVE incluído Xullo e Agosto, e Nadal 2018/2019: 12.148,93 €, IVE incluído Xullo e Agosto, e Nadal 2019/2020: 12.283,35 €, IVE incluído a) Provisional: Non se esixe. b) Definitiva: 5% do orzamento estimado do contrato (Bloque 1+Bloque 2) (IVE excluído): 7.251,82 € Perfil do contratante: http://concellodemugardos.gal. a) Data límite de presentación: de 9,00 a 13.00 h. dentro do prazo de quince (15) días naturais, a contar do seguinte ao da publicación do anuncio de licitación no Boletín Oficial da Provincia. b) Documentación a presentar: a documentación presentarase en tres sobres pechados (Cláusula 19 do prego): - Sobre “A”: “DOCUMENTACIÓN ADMINISTRATIVA” - Sobre “B”, “CRITERIOS VALORABLES MEDIANTE XUIZO DE VALOR” - Sobre “C”: “CRITERIOS VALORABLES EN CIFRAS OU PORCENTAXES” c) Lugar de presentación: Rexistro Xeral do Concello de Mugardos. Avda. de Galicia,45 Mugardos 15620. Secretaría, no primeiro andar da Casa Consistorial. Serán por conta do adxudicatario. É de aplicación o prego de cláusulas administrativas particulares e de prescricións técnicas aprobados pola Xunta de Goberno Local en sesión realizada o día 19.02.2018. Mugardos, 21 de febreiro de 2018. A ALCALDESA, Asdo. MARÍA DEL PILAR DÍAZ OTERO
27/02/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.59527. Ampliación de paseo fluvial. Concello de Arteixo

Concello de Arteixo, solicita de Augas de Galicia por atoparse nas marxes do río Arteixo, a autorización de obras, no lugar de dende o polígono de Sabón ata o Rañal, parroquia de Arteixo (Santiago), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59527. As obras solicitadas consisten na execución do proxecto de:” Ampliación del paseo fluvial de Arteixo desde el polígono de Sabón hasta o Rañal. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 15 de febreiro de 2018 O xefe do servizo territorial Néstor Rodríguez Arias
27/02/2018 | Administración LocalMunicipal
Arteixo
Contratación, Bens e Patrimonio
Servizos da Escola Infantil Municipal do Concello de Arteixo

ANUNCIO DE FORMALIZACIÓN DEL CONTRATO Comunícaselle a tódolos interesados no procedemento de contratación dos “SERVIZOS DA ESCOLA INFANTIL MUNICIPAL DO CONCELLO DE ARTEIXO” que se procedeu a firma do contrato co adxudicatario sinalado no apartado cuarto do presente anuncio, o día 09 de febreiro de 2018, ás 13.00 horas, na Secretaría Xeral do Concello, sendo os datos de dita licitación os seguintes: 1.–Entidade adxudicadora. a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2017/C004/000005.2.–Obxecto do contrato. a) Descrición do obxecto: SERVIZOS DA ESCOLA INFANTIL MUNICIPAL DO CONCELLO DE ARTEIXO. b) Lugar de execución: ARTEIXO. c) Prazo de duración: o prazo de execución do servizo será de dous anos, a contar dende a data fixada no presente documento. O contrato poderá prorrogarse de forma motivada por dúas anualidades, por prazo máximo dun ano cada unha de elas ata un máximo total, incluídas prórrogas, de 4 anos (2+1+1), por mutuo acordo das partes, previa comunicación expresa.3.–Tramitación, procedemento e forma de adxudicación. a) Contrato non suxeito a regulación harmonizada. b) Tramitación: urxente. c) Procedemento: aberto. d) Forma: selección da oferta economicamente máis vantaxosa con diversos criterios de adxudicación. Aplicación dos criterios de adxudicación 4.–Adxudicatario. FUNDACIÓN ESTUDOS E ANÁLISES (FESAN), con CIF núm. G-15597669 5.–Prezo de adxudicación.396.900,00 €, IVE exento.6.–Órgano adxudicatario e data de adxudicación. Foi adxudicado por Decreto da Alcaldía 36/2018, do 09 de xaneiro de 2018. Arteixo, 09 de febreiro de 2017. Asdo.: José Ramón Amado de la Fuente CONCELLEIRO DE OBRAS E SERVIZOS MUNICIPAIS Por delegación, Decreto n.º 1336/2015
27/02/2018 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.1/2018 de aprobación polo Pleno

ANUNCIO Na sesión plenaria celebrada o día 23 de febreiro de 2018 a Corporación provincial acordou aprobar inicialmente o expediente de modificación de créditos núm.1/2018. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 23 de febreiro de 2018. O Presidente, O Secretario Xeral, Valentín González Formoso José Luis Almau Supervía
27/02/2018 | Administración LocalMunicipal
A Coruña
Instituto Municipal A Coruña Espectáculos
Espectáculo Beatout 2018

O Presidente do Instituto Municipal Coruña Espetáculos (IMCE), con data 14 de febreiro de 2018 resolveu, entre outros asuntos: (.) Autorizar o gasto e contratar con CJP Yañezuchaprieto 2017, SL, con CIF B-70527536, a realización do espectáculo Beatout 2018, que terá lugar no Coliseum o día 9 de xuño, conforme ás condicións que figuran no contrato adxunto, que contempla o dereito a percibir polo IMCE o 20 % a partir dos 130.001,00 € da recaudación total que se obteña coa venda das localidades (.)” A Coruña, 19 de febreiro de 2018 O presidente, PD, O vicepresidente do IMCE José Manuel Sande García
27/02/2018 | Administración LocalMunicipal
Mañón
Contratación laboral temporal administrativo/a

Por resolución da Alcaldía n.º 33/2018, de data 22/02/2018, foron aprobadas as bases reguladoras da contratación dunha praza de administrativo/a, na modalidade de contratación laboral temporal para a súa adscrición ós servizos sociais comunitarios do Concello (programa de financiamento de servizos sociais comunitarios da Deputación da Coruña). Prazo de presentación instancias: do 28 de febreiro ó 6 de marzo de 2018, ambos inclusive, en horario de 8.30 a 14.30 horas. Bases: poderán consultarse no Concello no horario sinalado e na páxina web do Concello www.manon.es.Mañón, 22 de febreiro de 2018. O ALCALDE Alfonso Emilio Balseiro Gómez
27/02/2018 | Administración LocalMunicipal
Ponteceso
Intervención - Tesouraría
Modificación da Ordenanza fiscal núm.3, reguladora do imposto sobre construcións, instalacións e obras (ICIO)

Modificación da Ordenanza fiscal núm.3, reguladora do Imposto sobre construcións, instalacións e obras (ICIO) O Pleno do Concello de Ponteceso, en data 22 de febreiro deste ano, aprobou inicialmente a modificación da Ordenanza fiscal núm.3 reguladora do Imposto sobre construcións, instalacións e obras (ICIO). De conformidade co disposto no artigo 17 do RDL 2/2004, do 5 de marzo, polo que se aproba o Texto refundido da Lei de facendas locais exponse ao público durante o prazo de 30 días hábiles para os efectos de que os interesados poidan presentar reclamacións e suxerencias. Transcorrido o prazo indicado sen interposición de reclamacións o acordo de aprobación inicial será definitivo. Ponteceso, 23 de febreiro de 2018. O ALCALDE Asdo.: Xosé Lois García Carballido.
27/02/2018 | Administración LocalMunicipal
Pontedeume
Padróns SAF, decembro 2017

Mediante Decreto de Alcaldía Nº 61/2018 de 7 de febreiro, aprobáronse os padróns/matrículas de: - Prezo Público pola Prestación do Servizo de Axuda a Domicilio de Libre Concorrencia, e - Prezo Público pola Prestación do Servizo de Axuda a Domicilio Dependencia, correspondentes ao mes de decembro de 2017, con expresión dos datos identificativos dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. Pontedeume, 9 de febreiro de 2018 O Alcalde Bernardo Fernández Piñeiro
27/02/2018 | Administración LocalMunicipal
Aranga
Secretaría - Intervención
Aprobación liquidación do servizo de axuda a domicilio do mes de xaneiro

Por Resolución da alcaldía do 20 de febreiro de 2018, aprobouse o padrón de contribuíntes e liquidación do servizo de axuda no fogar correspondente ao mes de xaneiro de 2018, expoñendose ao público para a súa notificación colectiva, segundo o establecido no artigo 102.3 da lei xeral tributaria 58/2003 de 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderáse rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuicio de calquera outro recurso que os interesados consideren oportuno. Aranga, 22 de febreiro de 2018 O alcalde: Asdo: Alberto Platas Álvarez
27/02/2018 | Administración LocalMunicipal
A Coruña
Instituto Municipal A Coruña Espectáculos
Concierto Operación Triunfo 2017

O Presidente do Instituto Municipal Coruña Espetáculos (IMCE), con data 15 de febreiro de 2018 resolveu, entre outros asuntos: (.) Autorizar a contratación, con Sweet Nocturna, SLNE, con CIF B-36998524, para a realización do concerto Operación Triunfo 2017, que terá lugar no Coliseum o día 8 de xuño, conforme ás condicións que figuran no contrato adxunto, que contempla o dereito a percibir polo IMCE o 100 % da recadación bruta que se produza no tramo comprendido entre 275.000,00 e 280.000,00 € e, ademáis do anterior, o 5% da recadación bruta que se produza a partir de 280.001,00 €. (.)” A Coruña, 19 de febreiro de 2018 O presidente, PD, O vicepresidente do IMCE José Manuel Sande García
27/02/2018 | Administración LocalMunicipal
Carnota
Exposición lista de contribuíntes das taxas polo servizo de subministración de auga, rede de sumidoiros, depuración de augas residuais e canon autonómico da auga, 4º trimestre 2017

O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 4º trimestre de 2017 por medio de anuncio na sede electrónica e no taboleiro de edictos da Corporación, e no Boletín Oficial da provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos contados desde a publicación deste anuncio no BOP. De non habelas, as listas entenderanse aprobadas defintivamente. As anteditas listas foron elaboradas pola empresa concesionaria ESPINA&DELFIN, S. L. e están a disposición das persoas interesadas na Casa do Concello de Carnota, Praza de San Gregorio n.º19, os mércores de 9:00 a 13:00 h, e na rúa do Cid n.º2-baixo de Muros, de luns a venres de 9:00 a 13:45 h de luns a venres (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación defintiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo de esta exposición ao público (artigo 14 da Lei reguladora das facendas locais –Rdl 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA&DELFIN, S. L. situadas na Praza de San Gregorio n.º19 (Edificio do Concello) en Carnota, de 9:30 a 13:30h, os mércores, ou nas da rúa do Cid n.º2-baixo en Muros de luns a venres (excepto os mércores) de 9:00 a 13:45 h. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 21 de febreiro de 2018 O alcalde Ramón Noceda Caamaño
27/02/2018 | Administración LocalMunicipal
Irixoa
Modificación orzamentaria 1/2018: novo resumo por capítulos

PUBLICACIÓN NOVO RESUMO POR CAPÍTULOS EXPTE.1/2018 Aprobado definitivamente o expediente de modificación orzamentaria n.º 1/2018, mediante resolución da Alcaldía do 20-2-2018, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, do 5 de marzo, de Texto Refundido da Lei reguladora das Facendas Locais. Irixoa, 22 de febreiro de 2018. O alcalde Antonio Deibe Sanmartín
27/02/2018 | Administración LocalMunicipal
Porto do Son
Aprobación do padrón fiscal do prezo público pola prestación do servizo de axuda no fogar: xaneiro de 2018

A Alcaldía- Presidencia do Concello de Porto do Son ditou resolución o 20/02/2018, aprobando o padrón do prezo público pola prestación do Servizo de Axuda no Fogar correspondente ao mes de xaneiro de 2018, por un importe total de 2.577,29 € (dous mil cincocentos setenta e sete euros con vinte e nove céntimos). O que se fai público para xeral coñecemento. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 22 de febreiro de 2018. O Alcalde- Presidente, Asdo. José Luis Oujo Pouso.